Yiwen n wass, iruḥ-d yiwen n ugellid ɣer teẓgi ad iṣeyyed, yewwi yid-s aqjun, imi yewweḍ ɣer teẓrutt, aqjun yebda la yesseglaf, yuẓa ugellid ɣer teẓrutt, yerfed aqerru-is, iwala tageldunt s yitri n wuraɣ ɣef unyir-is, tɛeǧbit, dɣa yesteqsa-tt ma yella ad teqbel ad tuɣal d tameṭṭut-is, taqcict ur d-tenni awal, thuz-as-d kan aqerruy-is belli teqbel, yuli ɣur-s ugellid issers-itt-id, isserkeb-itt sufella uɛudiw-is, yuwwi-tt ɣer teɣremt-is xedmen tameɣra ferḥen, ɣes akken taqcict d tagugamt mebla taḍṣa.